 Dalalka reer galbeedka, qofka weriyaha ah iyo siyaasiyiinta waxaad moodaa inay yihiin saaxiibo, laakiin xaqiiqda sidaas ma aha ee waxaa ka dhexeeya inay ka wada shaqeeyaan danaha guud ee ummadooda, weriyuhu wuxuu la qaxweeyaa siyaasiga ama madaxda mucaarad iyo muxaafadba wuxuuna kala sheekaystaa xaaladaha dalka halka ay marayaan, nolosha mujtamaca, waxa ay tabayaan, dunida kale waxa ka socda sida ay u arkaan, waayo weriyuhu cirka kama imaan ee mujtamaca ayuu ka mid yahay, iyagana waxay u sheegaan si sheeka ah sida wax looga qabanayo cabashada mujtamaca, iyo dowladda sida ay rabto inay u wajahdo xaaladaha kala duwan ee dalka iyo dunida ka socda, dhammaan inta sheekooyinkaas socdaan waxaa labada dhan mid kasta ilaaliyaa xeerka shaqadiisa iyadoo uu mid kasta ixtiraamayo kaalinta kan kale. 